Cefalexin

Cefalexin, dem sanso spell cephalexin, be an antibiotic wey fi treat a number of bacterial infections. E dey kill gram-positive den sam gram-negative bacteria by disrupting de growth of de bacterial cell wall. Cefalexin be a β-lactam antibiotic within de class of first-generation cephalosporins. E dey work similarly to oda agents within dis class, wey dey include intravenous cefazolin, buh dem fi take am by mouth.

Cefalexin fi treat certain bacterial infections, wey dey include those of de middle ear, bone den joint, skin, den urinary tract. E sanso fi be used for certain types of pneumonia den strep throat den to prevent bacterial endocarditis. Cefalexin no be effective against infections wey methicillin-resistant Staphylococcus aureus (MRSA) cause, chaw Enterococcus, anaa Pseudomonas. Like oda antibiotics, cefalexin no dey fi treat viral infections, such as de flu, common cold anaa acute bronchitis. Cefalexin fi be used insyd those wey get mild anaa moderate allergies to penicillin. However, e no be recommended insyd those plus severe penicillin allergies.

Common side effects dey include stomach upset den diarrhea. Allergic reactions anaa infections plus Clostridioides difficile, a cause of diarrhea, sanso be possible. Ein use during pregnancy anaa breastfeeding no dey appear to be harmful to de fetus. E fi be used insyd kiddies den those over 65 years of age. Those plus kidney problems fi require a decrease insyd dose.

Na dem develop cefalexin insyd 1967.>     Na dem first market am insyd 1969 under de brand name Keflex. E be available as a generic medication. E dey on de World Health Organization's List of Essential Medicines. Insyd 2023, na e be de 86th most commonly prescribed medication insyd de United States, plus more dan 7million prescriptions. Insyd Canada, na e be de fifth most common antibiotic dem use insyd 2013. Insyd Australia, it was one of the top 10 most prescribed medications between 2017 and 2023.

 References 

 External links 

Category:1967 introductions
Category:Cat medications
Category:Cephalosporin antibiotics
Category:Dog medications
Category:Drugs wey Eli Lilly and Company develop
Category:Enantiopure drugs
Category:World Health Organization essential medicines
Category:Alpha-Amino acids
Category:Translated from MDWiki